২০১৩ সালের ১৪ আগস্ট শহীদ খলিলের রক্তে রঞ্জিত হয়েছিল ঢাকার পথ। আওয়ামী পুলিশ সেদিন প্রকাশ্যে মাথায় অস্ত্র ঠেকিয়ে প্রিয় খলিল ভাইকে হত্যা করেছে। ঘটনাটি হলো আগস্ট মাসের প্রথম সপ্তাহে বাংলাদেশ জামায়াতে ইসলামীর সংবিধানে আল্লাহর ওপর আস্থা ও বিশ্বাস থাকার কারণে জালিম এ সরকার আদালতের ঘাড়ের ওপর বন্দুক রেখে গণমানুষের সংগঠন বাংলাদেশ জামায়াতে ইসলামীর নিবন্ধন বাতিল করে। এ রায়ে সারা দেশে ইসলামপ্রিয় মানুষ মর্মাহত হয়ে রাস্তায় নেমে আসেন। এক দিকে চলছিল রমজান মাস, অন্য দিকে ৯ আগস্ট ২০১৩ ছিল ঈদুল ফিতর। তাই সব কিছু বিবেচনা করে বাংলাদেশ জামায়াতে ইসলামী ১৩ ও ১৪ আগস্ট হরতাল ঘোষণা করে। শান্তিপূর্ণভাবে দেশের তৌহিদী জনতা তাদের প্রতিবাদ জানানোর মাধ্যমে হরতাল পালন করে।